হার না মানা জেদ, ধূপকাঠি বিক্রি করে সংসার সামলাচ্ছে উচ্চ মাধ্যমিক পরীক্ষার্থী

দেবাশিস মন্ডল, উত্তর ২৪ পরগনা: ধূপকাঠি বিক্রি (Incense stick) করে সংসার চালাচ্ছে উচ্চ মাধ্যমিক পরীক্ষার্থী মন্দিরা সিংহ (Higher Secondary Exam Candidate Mandira Singh) । পাশে দাঁড়িয়েছে বহু মানুষ। মন্দিরার হাতে তুলে দেওয়া হয়েছে পরীক্ষার সামগ্রী সহ অর্থ।

হাতেগোনা আর মাত্র কয়েকটা দিন পর উচ্চ মাধ্যমিক পরীক্ষা, এই সময় যখন সকল ছাত্র-ছাত্রী ব্যস্ত পরীক্ষার প্রস্তুতি নিয়ে, ঠিক তখন ট্রেনে ও বিভিন্ন বাজারে ধূপকাঠি বিক্রি করে পড়াশোনা ও সংসারের খরচ চালাচ্ছে উচ্চ মাধ্যমিক পরীক্ষার্থী মন্দিরা সিংহ।

আরও পড়ুন: লেদার কমপ্লেক্স থেকে নয়া বাস পরিষেবা শুরু

উত্তর ২৪ পরগনা (North 24 Pargana) জেলার বারাসত প্রিয়নাথ গার্লস হাই স্কুল (Barasat Priyanath Girls High School) থেকে এবছর ২০২৫ সালের উচ্চ মাধ্যমিক পরীক্ষা দেবে মন্দিরা। এক ভাই এক বোন ও বাবা মা নিয়ে মোট চারজনের সংসার। লটারি বিক্রেতা বাবার একা রোজগারে সংসার চলছে না তাই কিছুটা ভার নিজের কাঁধে তুলে নিয়েছে উচ্চ মাধ্যমিক এই পরীক্ষার্থী। ছোট বেলা থেকেই দেখেছে বাবা সাহেব সিংহ ঘুরে ঘুরে লটারি বিক্রি করে।

উচ্চমাধ্যমিক পরক্ষার্থী মন্দিরা সিংহ ১ বছরের বেশি সময় ধরে ধূপকাঠি বিক্রি করছে। বাবার কাজ লাঘব করার জন্য ধূপকাঠি বিক্রি করেই সংসার চালিয়ে নিজে পড়াশুনা করছে।

পরিবারে মা, বাবা ও একটা ছোট ভাই। মছলন্দপুর  স্টেশন লাগোয়া  জনবহুল বাজার এলাকায় মন্দিরাকে ধূপকাঠি বিক্রি করতে দেখে বেশ কিছু মানুষ মেয়েটির পাশে থাকার কথা বলে এবং তারপরে মেয়েটির হাতে উচ্চ মাধ্যমিক পরীক্ষার শিক্ষাসামগ্রী সহ  ১০ হাজার টাকা তুলে দেয়।

ভবিষ্যতে মেয়েটির পড়াশুনা চালিয়ে যেতে সব সময় পাশে থাকার সহযোগিতা করবে বলে আশ্বাস দেন।

মন্দিরা মাধ্যমিকে প্রথম ডিভিশন পেয়ে পাশ করে ২০২৩ সালে।  এবার আর্টস নিয়ে উচ্চ মাধ্যমিক দিতে চলেছে।

দেখুন অন্য৭ খবর: